Forord:

Standardvedtægterne er et forslag til lokale foreninger i LandboUngdom, som kan bruges i forbindelse med revision af eksisterende vedtægter eller udarbejdelse af nye vedtægter. Ved ændringer af vedtægterne er det vigtigt, at der tages udgangspunkt i foreningens egne ønsker og behov, så vedtægterne får det særpræg, som præger den lokale forening.

Alle vedtægtsændringer, som foretages i lokale LandboUngdomsforeninger, skal godkendes af Landsorganisationen LandboUngdom. Vedtægterne sendes til LandboUngdom, Agro Food Park 15, 8200 Aarhus N. info@landboungdom.dk

Har du spørgsmål til vedtægter, så kontakt HC Trangbæk på Fællessekretariatet for LandboUngdom & 4H på tlf.: 8740 5591 eller 2171 7710 eller hct@seges.dk

Det i forslaget markeret med ***kursiv*** erstattes med foreningens egen tekst.

**§ 1 Navn og hjemsted**

Foreningens navn er ***Lokalforeningens navn*** og er hjemhørende i ***aktuel kommune***. Foreningen har medlemmer i ***nævnte kommuner.***

**§ 2 Formål**

I ***lokalforeningens navn*** lægger vi vægt på at give medlemmerne:

* aktiviteter og oplevelser, der bygger på fællesskab og nærhed
* medindflydelse i et demokratisk og frivilligt foreningsliv
* en mangfoldighed af kompetencer

Foreningens formål er:

At give medlemmerne mulighed for at mødes om lokalt planlagte og iværksatte aktiviteter, der tager sit udgangspunkt i det at leve på landet og med interesse for et liv på landet.

Gennem fællesskab og aktiviteter at udvikle den enkelte og fællesskabet i en positiv retning, der styrker troen for et liv på landet.

**§ 3 Tilhørsforhold**

Foreningen er tilsluttet Landsorganisationen LandboUngdom og ***Regionsråd XXX.***

Som lokalforening tilsluttet Landsorganisationen LandboUngdom er foreningen forpligtet til at efterleve politikker og retningslinjer, der er vedtaget på Landsorganisationen LandboUngdoms årsmøde.

**§ 4 Medlemmer**

Alle, som kan tilslutte sig foreningens formål og betaler kontingent til foreningen, kan blive medlem af foreningen.

Indmeldelse sker på foreningens hjemmeside [www.landboungdom.dk](http://www.landboungdom.dk).

**§ 5 Kontingent**

Landsorganisationen LandboUngdom opkræver kontingent på vegne af ***Lokalforeningens navn***.

Kontingentets størrelse fastsættes på foreningens generalforsamling. Heraf indbetales en andel til Landsorganisationen LandboUngdom. Denne andels størrelse fastsættes på Landsorganisationen LandboUngdoms årsmøde.

Medlemsåret er rullende. Medlemskab gælder for 12 måneder fra den 1. i den måned, medlemskontingentet er betalt.

**§ 6 Generalforsamling**

Generalforsamling er ***Lokalforeningens navns*** øverste myndighed. Bestyrelsen indkalder til generalforsamlingen, som afholdes inden ***udgangen af XXXX måned eller X. kvartal***

Indkaldelse sker med mindst to ugers varsel med besked til medlemmerne.

I særlige tilfælde kan bestyrelsen beslutte, at generalforsamlingen kan afholdes via en for medlemmerne tilgængelig online platform, hvor afstemninger sker i sikre rammer.

Dagsordenen skal som minimum indeholde følgende punkter:

1. Valg af dirigent og stemmetællere
2. Bestyrelsens beretning for det seneste år
3. Fremlæggelse af revideret regnskab
4. Indkomne forslag
5. Valg af bestyrelsesmedlemmer og suppleanter
6. Valg af revisor(er)
7. Eventuelt

Generalforsamlingen er altid beslutningsdygtig. Beslutninger vedtages med almindeligt flertal.

Alle medlemmer kan stille forslag til behandling på generalforsamlingen. Forslag indsendes til formanden senest fem dage før generalforsamlingen. Alle medlemmer har stemmeret.

Der udarbejdes skriftligt referat af beslutninger taget på generalforsamlingen. Referatet underskrives af dirigent og formand.

**§ 7 Bestyrelsen**

Foreningens opgaver varetages af en bestyrelse bestående af ***antal angives*** personer. Der vælges ***antal angives*** suppleanter.

Bestyrelsen er ansvarlig for foreningens daglige drift og foreningens økonomi, samt at foreningen overholder gældende vedtægter.

Bestyrelsen kan udarbejde forretningsorden for bestyrelsens arbejde.

Bestyrelsen kan invitere relevante samarbejdspartnere til møder i bestyrelsen.

**§ 8 Valg til bestyrelsen**

Der stemmes om alle ledige pladser på én gang. En stemmeseddel kan max. indeholde det antal navne svarende til antal ledige pladser i bestyrelsen. De kandidater, der opnår flest stemmer, er valgt til bestyrelsen. De efterfølgende kandidater er suppleanter i den rækkefølge, de har fået stemmer.

Valgbare er alle medlemmer under 35 år. Alle medlemmer er stemmeberettigede.

Valget sker skriftligt, hvis mindst ét stemmeberettiget medlem ønsker det.

Bestyrelsesmedlemmerne vælges for en to-årig periode. Suppleanter vælges for en et-årig periode.

**§ 9 Valg af revisor**

Generalforsamlingen vælger en revisor for en et-årig periode.

**§ 10 Konstituering**

Bestyrelsen konstituerer sig med formand, kasserer og andre relevante poster. Bestyrelsen kan nedsætte relevante udvalg til konkrete opgaver.

**§ 11 Ekstraordinær generalforsamling**

Ekstraordinær generalforsamling skal holdes, hvis bestyrelsen finder det nødvendigt, eller hvis ***10%*** af medlemmerne indsender skriftligt forslag herom til bestyrelsen. Indvarsling sker på samme måde, som for ordinær generalforsamling.

I særlige tilfælde kan bestyrelsen beslutte, at ekstraordinærgeneralforsamlingen kan afholdes via en for medlemmerne tilgængelig online platform, hvor afstemninger sker i sikre rammer.

**§ 12 Regnskab**

Foreningens regnskabsår følger kalenderåret. ***Eller anden periode på 12 måneder – eks. den 1. oktober til den 30. september.***

Revision finder sted en gang årligt efter regnskabsårets afslutning. Revision sker af den på generalforsamlingen valgte revisor.

**§ 13 Retslig forpligtelse**

Til retsligt at forpligte ***Lokalforeningens navn*** kræves underskrift af minimum to (2) myndige personer.

I tilfælde af, at der i bestyrelsen ikke er myndige personer, kan bestyrelsen give fuldmagt til, at to myndige medlemmer kan tegne foreningen.

Foreningen hæfter kun for sine forpligtelser med den af foreningen til enhver tid tilhørende formue. Det påhviler ikke foreningens medlemmer eller bestyrelsen nogen personlig hæftelse.

**§ 14 Vedtægtsændringer**

***Lokalforeningens navn*** kan ændre sine vedtægter på generalforsamlingen, når der senest fem dage inden generalforsamlingen er indsendt forslag til vedtægtsændringerne. Vedtægtsændringer kan kun vedtages, hvis 2/3 af de fremmødte medlemmer stemmer for.

Lokalforeningens vedtægter skal godkendes af Landsorganisationen LandboUngdom for at være gyldige.

**§ 15 Eksklusion**

Bestyrelsen i ***Lokalforeningens navn*** kan ekskludere et medlem ved overtrædelse af medlemsforpligtelserne af et væsentligt omfang samt overtrædelse af Landsorganisationen LandboUngdoms adfærds- og samværspolitik.

Endelige beslutning om eksklusion træffes på førstkommende ordinære generalforsamling i ***Lokalforeningens navn***.

Varigheden for eksklusionen besluttes af generalforsamlingen.

**§ 16 Sammenlægning og opløsning**

Beslutning om sammenlægning med en anden lokalforening i LandboUngdom kan træffes på en enkelt generalforsamling, hvis der er flertal for det blandt de fremmødte stemmeberettigede medlemmer. Ved sammenlægning med anden LandboUngdoms forening overføres foreningens ejendele og forpligtelser til sammenslutningen.

Beslutning om opløsning af ***Lokalforeningens navn*** skal bekræftes på to på hinanden følgende generalforsamlinger og kræver første gang 2/3 flertal af de fremmødte stemmeberettigede medlemmer og skal ved den efterfølgende ekstraordinære generalforsamling bekræftes ved almindeligt flertal blandt de fremmødte stemmeberettigede medlemmer.

Ved opløsning af foreningen udpeger bestyrelsen *(alternativt generalforsamlingen)* et likvidationsudvalg, der realiserer foreningens aktiver og afvikler den forpligtelser.

Eventuel formue skal ved opløsning deponeres hos Landsorganisationen LandboUngdom, som har pligt til at opbevare formuen i mindst 5 år. Hvis der i denne periode startes en ny lokal LandboUngdom forening inden for den oprindelige forenings geografiske område (gældende ved foreningens opløsning), så skal formuen tilfalde den nye forening. Efter 5 år kan Landsorganisationen LandboUngdom anvende formuen til andet landboungdoms arbejde.

Vedtaget den xx. januar 20xx

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dirigent Formand

Godkendt af Landsorganisationen LandboUngdom d. xx/xx 20xx \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_